Document ID: 32007D0104

KOMMISSIONENS BESLUTNING
af 15. februar 2007
om ændring af beslutning 2002/300/EF for så vidt angår de områder, der er udelukket fra listen over godkendte zoner med hensyn til Bonamia ostreae
(meddelt under nummer K(2007) 419)
(EØS-relevant tekst)
(2007/104/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), særlig artikel 5, stk. 3, og
ud fra følgende betragtninger:
(1)
I Kommissionens beslutning 2002/300/EF af 18. april 2002 om listen over godkendte zoner med hensyn til Bonamia ostreae og/eller Marteilia refringens (2) angives i bilaget de områder i Fællesskabet, der betragtes som værende fri for bløddyrsygdommene Bonamia ostreae og/eller Marteilia refringens.
(2)
Det Forenede Kongerige oplyste i en skrivelse, som Kommissionen modtog i juli 2006, at der var påvist Bonamia ostreae i Loch Sunart. Området er hidtil blevet betragtet som værende fri for Bonamia ostreae, men kan på grund af ovenstående ikke længere anses for at have denne status.
(3)
Irland oplyste i en skrivelse, som Kommissionen modtog i november 2006, at der var påvist Bonamia ostreae i Lough Swilly. Området er hidtil blevet betragtet som værende fri for Bonamia ostreae, men kan på grund af ovenstående ikke længere anses for at have denne status.
(4)
Beslutning 2002/300/EF bør derfor ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2002/300/EF erstattes af teksten i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 15. februar 2007.

Labels: 18
6